กรณีถ้าผมมีเพศสัมพันธ์กับแฟนก่อนมีประจำเดือน 3 วัน (แฟนผมทานยาคุมทุกวันเนื่องจากเป็นซิสซ์)​ กรณีนี้สามารถตั้งครรภ์ได้มั้ยครับ
สวัสดีค่ะ หากมีการใช้ยาคุมกำเนิดประเภทที่สามารถออกฤทธิ์คุมกำเนิดไปด้วยได้นั้น การมีเพศสัมพันธ์ในช่วงใดๆของรอบเดือนก็แทบจะไม่มีโอกาสตั้งครรภ์ได้เลยค่ะแนะนำสอบถามแฟนหรือสอบถามกับแพทย์ที่ดูแลว่าการกินยาคุมเพื่อรักษาถุงน้ำนี้ เป็นยาคุมประเภทที่คุมกำเนิดไปด้วยได้หรือไม่ ซึ่งส่วนใหญ่จะเป็นเช่นนั้น แนะนำการกินยาคุมจนหมดแผง และสังเกตรอบเดือนซึ่งควรจะมาตามปกติเมื่อหมดยาคุมในแต่ละแผง หากประจำเดือนไม่มา ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป